GiliGold/VAD_KnessetCorpus huggingface dataset:
ניסן סלומינסקי: קודם כל, הם אמרו למה המהירות, כי ההתחייבות שלהם לדרעי, ה-300 מיליון, תלוי בחוק הזה - - -
משה גפני: אני לא מבין, אתה דואג לשר האוצר או לדרעי?
משה גפני: למי אתה דואג?
ניסן סלומינסקי: לא, אני לא דואג לאף אחד.
משה גפני: יש מכתב של דרעי, אתה יכול לראות.
משה גפני: שהוא מבקש לא לדון בזה.
ניסן סלומינסקי: מוישה, אני לא דואג ואני אשמח שייקחו את החוק - -
משה גפני: לא שייקחו, אף אחד לא אמר לקחת.
משה גפני: אנחנו מבקשים דיון מחודש.
ניסן סלומינסקי: - - ושהקואליציה תחליט שהיא לא הולכת על זה, לא אכפת לי.
דוד ביטן: אוקיי, אז לא אכפת לך?
דוד ביטן: אז הנה, יש לי הצעה - - -
ניסן סלומינסקי: לא, דוד - - -
דוד ביטן: אתה אומר שלא אכפת לך.
ניסן סלומינסקי: שמע, אני הרי יודע, באים אליי: אתה מעכב את דרעי, אתה מעכב את זה - - -
דוד ביטן: אתה לא מעכב.
דוד ביטן: חוק המים יבוא היום.
ניסן סלומינסקי: לא, לא יבוא.
ניסן סלומינסקי: לא ימומש, כך הם אומרים.
ניסן סלומינסקי: עזוב, אז שר האוצר משקר?
ניסן סלומינסקי: כולם?
דוד ביטן: לא, אז אני אומר לך: אם לא אכפת לך - - -
ניסן סלומינסקי: מגיע - - - עליי הוא לוחץ ועכשיו הוא נעלם?
<שירה ברגמן: אי אפשר - - - על החוק של המים בלי - - -
דוד ביטן: אני לא יודע, כי החוק של המים, עם כל הכבוד, יש בו עוגנים תקציביים.
דוד ביטן: יש בו עוגנים תקציביים, אז מה עכשיו - - - שזה החוק שקשור בזה?
ניסן סלומינסקי: אני גם לא יודע מי.
<אתי בן יוסף: מאגף תקציבים.
<שירה ברגמן: שירה מאגף תקציבים.
דוד ביטן: זה לא מדויק וזה לא יכול להיות.
דוד ביטן: בחוק המים יש עוגנים תקציביים.
משה גפני: אבל אדוני היושב-ראש, בסדר גמור, הכול בסדר, יש מכתב של השר דרעי, מאתמול לראש הממשלה, והוא מבקש לעכב את זה.
דוד ביטן: אוקי, אם לא אכפת לך, אז תחליט, אתה אומר, לא אכפת לי.
ניסן סלומינסקי: לא, אני אומר, כל זמן שהם מודיעים לי את זה ויש לי הטבה - - -
דוד ביטן: אבל רגע, מה זה מעניין אותך?
משה גפני: מה זה, הם מודיעים?
איתן ברושי: ניסן, אנחנו רוצים לדחות את חוק המים.
איתן ברושי: אם זה חוק המים, אנחנו רוצים לדחות.
איתן ברושי: הם כבר גמרו עם החקלאות, עכשיו יגמרו עם המים, ואתם, הבית היהודי, אתם נותנים יד להרוס את החקלאות.
איתן ברושי: שר החקלאות, המנכ"ל שלו – הביתה יהודי הורס את החקלאות.
איתן ברושי: אני בא עכשיו מגוש עציון.
איתן ברושי: לא מבינים אתכם בשום מקום, אפילו בגוש עציון.
דוד ביטן: ניסן, מה הבעיה?
דוד ביטן: למה אתה לא יכול לעכב את הדיון?
איתן ברושי: אני בא עכשיו מניחום אבלים.
איתן ברושי: לא מבינים, בבית היהודי, מה אתם עושים בחקלאות.
דוד ביטן: יש ביום שני דיון בקואליציה.
ניסן סלומינסקי: הוצאנו סדר יום כדי שאני אוכל לגמור משהו.
דוד ביטן: אתה בעצמך אומר שלא אכפת לך.
ניסן סלומינסקי: לא, שלושת אלה זה - - -
דוד ביטן: אבל הסמכות היא בידיך.
דוד ביטן: היא לא בידי אף אחד אחר.
ניסן סלומינסקי: לא, יגיד, יורדים מהחוק הזה - - -
משה גפני: לא יורדים.
משה גפני: יש דיון בקואליציה.
דוד ביטן: אבל למה אי אפשר לעכב?
דוד ביטן: אז מה הבעיה שיהיה הדיון הזה?
דוד ביטן: הוא לא נגמר.
דוד ביטן: יש לי שלושה דיונים בנושא הזה.
ניסן סלומינסקי: רגע, מה משנה שנדון, הרי - - -
אורי מקלב: ניסן, הדיון הראשון, של יום רביעי הקרוב, קבעת את זה אחרי שוועדת הכספים - - -
ניסן סלומינסקי: לא, מה הבעיה?
ניסן סלומינסקי: אבל לא ייגמר שום דבר ביום - - -
משה גפני: מה זה, לא ייגמר?
משה גפני: אני רוצה להיות בדיון.
ניסן סלומינסקי: אז תהיה.
משה גפני: אבל יש לי ישיבה בוועדה.
אורי מקלב: הוא רוצה להיות בדיון הזה - - -
ניסן סלומינסקי: רגע, והוא רוצה להיות בכל דיון הרי.
משה גפני: אז אני אתאם את הישיבות אצלי.
אורי מקלב: את האחרות הוא יתאם - - -
דוד ביטן: רק הדיון הזה הוא בעיה.
דוד ביטן: אחר-כך אין בעיה.
ניסן סלומינסקי: רגע, אין בעיה אחר-כך?
ניסן סלומינסקי: בדיונים האחרים לא תהיה בעיה?
משה גפני: כן, תהיה הנהלת קואליציה ביום שני.
משה גפני: אני מבקש את מחר לא לעשות כי - - - את הישיבה אצלי.
דוד ביטן: יש ערעור בקואליציה.
ניסן סלומינסקי: מה זה מפריע?
דוד ביטן: כי הוא לא יכול להיות.
דוד ביטן: מה אכפת לך ללכת איתו חברי?
דוד ביטן: בפעם הבאה אתה תבקש - - -
משה גפני: אני לא הייתי עושה לכם את זה.
ניסן סלומינסקי: זה חודש אחרון שצריך להעביר - - -
משה גפני: קדנציה שלמה שהוא הלך נגדנו.
ניסן סלומינסקי: אני הלכתי נגדכם?
משה גפני: אל תבטלו.
משה גפני: אני הולך לבטל את ועדת הכספים.
משה גפני: פשוט חוצפה.
משה גפני: אני מבקש, הרי עשיתם את סדר-היום אחרי סדר היום שלי.
ניסן סלומינסקי: רב מוישה, הלכתי נגדכם?
משה גפני: נגדנו.
דוד ביטן: גפני, גפני.
ניסן סלומינסקי: הלכתי נגדכם?
ניסן סלומינסקי: החוק הזה הרי הוא חוק - - -
משה גפני: בסדר, הכול בסדר.
משה גפני: אני מבקש בטובות, אני קבעתי סדר יום, תדחה את זה לשבוע הבא.
דוד ביטן: תעשה משהו אחר באותו יום.
איתן ברושי: ניסן, 2,000 שנה חיכינו, נחכה עוד שבוע.
איתן ברושי: 2,000 שנה חיכינו, נחכה עוד שבוע.
חיים ילין: אם הכול בסדר, למה אתה מתעצבן?
דוד ביטן: גם יש לך נימוק למה.
דוד ביטן: יש את ישיבת הקואליציה בעוד שבוע.
ניסן סלומינסקי: אני אומר עוד פעם, לי לא אכפת שיגידו לי בקואליציה שהחוק הזה לא קיים - - -
משה גפני: לא זה מה שמבקשים עכשיו.
דוד ביטן: הם לא יגידו לך.
משה גפני: הם יגידו.
אורי מקלב: עזוב רגע את העיקרון: יום רביעי הזה קבעת אחרי שוועדת הכספים הוציאה את סדר היום וקבעה.
אורי מקלב: תדחה את זה, זה הכול - - -
משה גפני: אני לא הייתי נוהג ככה.
משה גפני: בחיים לא, בחיים.
משה גפני: לשונאים שלי - - -
דוד ביטן: אבל הוא כבר הסכים, למה אתה עכשיו גם דופק לו מסמר?
משה גפני: לא, הם מסמנים לו: לא.
משה גפני: מסמנים לו.
דוד ביטן: מי מסמן לו? לא הבנתי.
דוד ביטן: הוא קובע.
דוד ביטן: הוא קובע בינתיים.
דוד ביטן: לא אף אחד אחר.
משה גפני: הבעיה היא שיש לי פתיל קצר.
משה גפני: אני עצבני.
איילת נחמיאס ורבין: אבל כולם פה חושבים שלי יש פתיל קצר.
איילת נחמיאס ורבין: אתה מבין?
איילת נחמיאס ורבין: לא יודעים למי יש באמת פתיל קצר.
חיים ילין: גפני, בבוקר הולכים לחדר כושר, עם התפילין, 15 קילומטר והכול רגוע.
חיים ילין: תאמין לי.
משה גפני: מה הסיפור?
דוד ביטן: הוא מבטל.
משה גפני: תרשום בפרוטוקול שאני מודה לו.
משה גפני: אני ביום שני בהנהלת הקואליציה, כנראה זה יעברו חזרה לממשלה.
דוד ביטן: לאחר דיון נרשמה הודעת יושב-ראש ועדת החוקה שהדיון ביום רביעי נדחה.
איתן ברושי: אתה רוצה להשאיר אותו על חוק המים, או תשאל אותו מה דעתו לפני שהוא הולך.
דוד ביטן: הנושא האחרון: חוק המים.
דוד ביטן: נקבעה ועדה לדיון, נשמעו כל מיני: הכספים, הגנת הסביבה, כל מיני דברים.
איתן ברושי: חברים, חוק המים, גם הוא כחלק מההפתעות, לא היינו ערוכים בדיוק וקיבלנו ואנחנו לפחות, המחנה הציוני, גם אחרים תמכו, אבל תוך הבטחה של פיצול.
איתן ברושי: ואנחנו רואים פה שני חלקים ואחד לא קשור בשני - - -
דוד ביטן: רגע, תרשמי שם: יושב-ראש ועדת החוקה לא מסכים לטענות של זה, אבל למרות זאת זה.
איתן ברושי: אנחנו מבקשים לומר שני דברים: האחד, פיצול.
דוד ביטן: מה, לא?
איתן ברושי: אפשר להמשיך, אדוני?
איתן ברושי: האחד, פיצול בין שאלת המים לאוכלוסיה לשתייה, ובין המים לחקלאות.
איתן ברושי: ואנחנו מבקשים שהדיון יהיה בוועדת - - -
דוד ביטן: נעשה שלוש דקות – אני צריך את ארבל בדיון הזה.
דוד ביטן: אתה רוצה פיצול וזה, אני צריך חוות דעת משפטית.
איתן ברושי: מה שלוש דקות יועילו?
איתן ברושי: היא תבוא?
דוד ביטן: שלוש דקות, היא תבוא.
דוד ביטן: נקרא לה.
דוד ביטן: היא אמרה שנקרא לה.
חיים ילין: אנחנו לא יכולים בלעדייך.
חיים ילין: זה מצב טוב.
דוד ביטן: אמרנו שתהיי פה, כי מבקשים ממני פה לפצל חוק ודברים מהסוג הזה.
דוד ביטן: עכשיו דבּר, מהתחלה.
איתן ברושי: הכנסת אישרה בקריאה ראשונה את חוק המים.
איתן ברושי: חוק המים, יש לו שני מרכיבים, המים הביתיים והמים לחקלאות.
איתן ברושי: אנחנו הסכמנו ורצינו להוזיל את המים לצרכנים, אבל מעולם לא הסכמנו לקשר הזה ולהעלאת מחירי המים לחקלאים, שבהמשך לדיון שהיה אתמול בוועדת הכלכלה שוודאי הדיו עוד מתגלגלים בפרוזדורים פה, העלאת מחיר המים היא "וידוא הריגה" של החקלאות.
איתן ברושי: ולכן אנחנו מתנגדים לחיבור הזה וללינקג' הזה, ואנחנו מבקשים פיצול קודם כל.
איתן ברושי: ולאחר מכן אנחנו מבקשים שהנושא הזה יידון בוועדת הכספים, שזו הוועדה שעוסקת במחירי מים, בתקציבים.
איתן ברושי: אני מחזיק פה חוברת שלמה שעוסקת במשק המים שהוצאה בתקציב 2015-2016, ואנחנו מאוד מבקשים פיצול, וברור לנו שצריך להוזיל את מחירי המים - - -
<ארבל אסטרחן: פיצול – ולאן ילכו החלקים?
<ארבל אסטרחן: שני החלקים לוועדת הכספים?
איתן ברושי: אם דוד מקשיב, קודם כל, פיצול, ולא לערב את הורדת המחיר לצרכנים עם עליית המחיר לחקלאים.
איתן ברושי: דבר שני, זה גם היה בעבר, שוועדת הכספים היא זאת שעסקה במחירי המים לכל הסקטורים המגזריים.
איתן ברושי: עכשיו אנחנו מבקשים, אל"ף, פיצול, דבר שני, שזה יהיה בוועדת הכספים.
איתן ברושי: אם בכל זאת, גברתי או היושב-ראש יחשבו - - -
דוד ביטן: יש לי זכות לפצל חוק?
דוד ביטן: זאת אומרת, אם בא חוק אליי - - -
איילת נחמיאס ורבין: היה לנו כבר דיון - - -
דוד ביטן: בחוק ההסדרים אנחנו מפצלים - - -
<ארבל אסטרחן: זה בעצם המקרה היחיד.
<ארבל אסטרחן: ככלל, חוק רגיל הולך לוועדה מסוימת וזה מגיע כן לקביעת ועדה.
<ארבל אסטרחן: אותה ועדה שאליה זה הלך יכולה לפצל אותו, להגיד: אני רוצה לדון בחלקים בנפרד, או חלק לדון וחלק להשאיר או משהו כזה.
<ארבל אסטרחן: היו מקרים נדירים מאוד-מאוד שאמרו:
<ארבל אסטרחן: אנחנו מעבירים את החוק כרגע לוועדת הכנסת, כאילו היא תפצל, אז את זה עשו כשרצו להעביר חלק א' לוועדה אחת וחלק ב' לוועדה אחרת.
דוד ביטן: אז אני מוסמך להעביר חלק ככה וחלק ככה?
<ארבל אסטרחן: זה מאוד-מאוד נדיר.
איתן ברושי: אבל זה היה.
<שירה ברגמן: אולי שווה להגיד – סליחה שאני מתפרצת, אני פשוט מכירה את החוק.
<שירה ברגמן: זה לא שיש כאן סעיף שעוסק בחקלאות וסעיף שעוסק במשקי הבית ואפשר לפצל את זה, להגיד: סעיף ד' הולך לכאן ו-ה' הולך לכאן.
<שירה ברגמן: זה הכול שלוב אחד בשני.
<שירה ברגמן: לכן צריך להיות דיון שאולי במסגרתו יהיו שינויים בחוק.
<שירה ברגמן: ככה זה תמיד עובד בוועדה.
<שירה ברגמן: אבל אין להבנתי אפשרות טכנית לפצל כי זה לא שני חלקים נפרדים.
דוד ביטן: אתה אומר שכן אפשר לפצל?
איתן ברושי: לא שכן, שחובה.
דוד ביטן: לא, עזוב חובה.
דוד ביטן: היא אומרת - - -
איתן ברושי: רגע, היא לא משפטנית ואני לא.
איתן ברושי: אומרת לך המשפטנית שהיו בעבר תקדימים - - -
<ארבל אסטרחן: לא, אבל אני לא יודעת אם זה - - -
איתן ברושי: אז יש ליושב-ראש שתי אפשרויות.
איתן ברושי: אני אומר מה אני רוצה, אחר-כך היושב-ראש יחליט.
איתן ברושי: קודם כל, אנחנו אומרים שיש פה שני דברים נפרדים, המים לבית והמים לחקלאות.
איתן ברושי: דבר שני, אם אתה יכול, אדוני היושב-ראש, תן לוועדת הפנים לדון במים לבית ולוועדת הכספים לדון במים לחקלאות.
איתן ברושי: אם אתה לא יכול ולא רוצה, תעבירו את הכול לוועדת הכספים, והיא תדון גם בפיצול וגם במחירים.
דוד ביטן: אבל מי שדן בנושא מים זה כלכלה בדרך-כלל, לא ועדת הפנים ולא ועדת הכספים.
דוד ביטן: מים באופן כללי.
דוד ביטן: למה, מים לחקלאות דנה ועדת הכספים פעם?
איתן ברושי: במים דנו בוועדת הכספים, כולל בפיתוח והשקעות.
איתן ברושי: אני לא פוסל את ועדת הכלכלה.
איתן ברושי: ובכל מקרה אני לא מקבל את ועדת הפנים כוועדה שצריכה לדון במכלול.
איתן ברושי: אם היית מפצל את זה עכשיו, אז תחליט שאתה נותן לוועדת הפנים את המים ל בית.
איתן ברושי: אבל המים לבית כבר נקבע, כבר קבעו את העניין וזה החלטה על המחיר.
איתן ברושי: תראו, רק האוצר בישראל יכול לעשות את הלינקג' הזה.
איתן ברושי: אני לא חושב שאת שר הפנים זה מעניין מאיפה ייקחו את ה-300 מיליון.
דוד ביטן: לא, אבל זה כסף ייחודי של ש"ס.
דוד ביטן: לקחתם את זה והכנסתם רפורמה במים.
דוד ביטן: למה עשיתם את זה בכלל?
דוד ביטן: כאילו, מה העניין?
דוד ביטן: הכסף הזה בדיוני התקציב, זה היה כסף ייחודי של ש"ס.
<שירה ברגמן: מה זאת אומרת, כסף ייעודי של ש"ס?
דוד ביטן: כסף ייחודי.
דוד ביטן: אמרו, את המע"מ, במקום זה החליטו על משהו אחר.
<שירה ברגמן: זה נכון, אבל - - -
דוד ביטן: אז למה הכנסתם כל מיני מקורות מימון כשהמימון צריך להיות קיים בתקציב הרגיל.
<שירה ברגמן: כי יש כאן
<שירה ברגמן: תוספתי מעבר לכסף שהובטח לש"ס, ויש פה מקור מימון כמו שאמרתי לפני כמה דקות בדיון של ניסן, והחוק של ניסן הוא חלק מהמקור לסיפור הזה.
<שירה ברגמן: הנה, יש לי את - - -
דוד ביטן: אז בואו נמכור את הבתים, בוא נעשה לכם מימון – עכשיו, כמה דירות יש בישראל?
דוד ביטן: מיליון?
דוד ביטן: ימכרו את כולן וייתנו לכם את זה לחמש השנים הבאות, יחלקו את זה לאנשים.
דוד ביטן: הרי יש גבול לכל דבר גם כן.
<שירה ברגמן: אם אתה רוצה, אני יכולה להקריא מהחלטת הממשלה.
דוד ביטן: אני לא אקבל החלטה היום.
דוד ביטן: אני אגיד לך את האמת, אני שוקל להעביר את זה דווקא לוועדת הכלכלה.
דוד ביטן: זו האמת.
איילת נחמיאס ורבין: זה הכי הגיוני.
חיים ילין: אני אגיד מה הבעיה.
חיים ילין: הבעיה היא שגם האוצר לא מבינים את החיבור.
חיים ילין: עכשיו אני אסביר בדיוק את המשרדים ואיך זה עובד.
חיים ילין: ועדת הפנים, או משרד הפנים דרך ועדת הפנים, קיבלו החלטה על חוק שכל ראש רשות וראש מועצה חייב לבייב את המועצה שלו.
חיים ילין: הוא מחויב.
חיים ילין: הוא מבייב את המועצה שלו, לוקח את האגרה ואת כל מה שצריך מהתושבים, לוקח את ההלוואות ואת המענקים מרשות המים, והוא מבייב.
חיים ילין: בסוף הצינור יש מאגרי מים, ועכשיו נכנס השלב השני.
חיים ילין: הוא רוצה שהמים האלה לא ילכו לים, וגם לפי התקנות לא יכולים ללכת לים.
חיים ילין: אז הוא עושה טיפול שניוני ושלישוני, ומגיע עם רמת מים שאפשר להשקות את החקלאות.
חיים ילין: יש פה win-win.
חיים ילין: האוצר מנסה לרקוד על הדבר הזה - - -
דוד ביטן: לא לרקוד, הוא מנסה להלאים, להלאים את כל התאגידים.
חיים ילין: כל הדבר הזה, השקעות של המועצות והערים, כ-12 מיליארד שקל.
חיים ילין: החוק הוא לא רק החוק הזה, הוא גם מנסה להעביר ל"מקורות" את כל מונופול המים במדינת ישראל.
דוד ביטן: זה מה שחלמתם 100 שנה, אתם מעבירים את זה בחוק הזה.
<שירה ברגמן: זה ממש לא מדויק.
<שירה ברגמן: החוק הזה אמור - - -
איתן ברושי: הם מפרקים את המונופול של הביצים.
חיים ילין: אני רוצה להגיד לך משהו, אני הייתי ב-2 בלילה, היחידי יחד עם דודו.
חיים ילין: שנינו היינו ב-2 בלילה.
חיים ילין: הוא קם ודיבר.
חיים ילין: הוא אמר, אתם מנסים גם להלאים, זה לא יעלה על הדעת דבר כזה.
חיים ילין: אותו עולם קפיטליסטי שבא ורוצה את התחרות, עושה מונופול עכשיו ל"מקורות".
חיים ילין: אז יש פה בחוק כמה סוגיות.
חיים ילין: לכן אני טוען - - -
איתן ברושי: צריך להעביר הכול לכלכלה.
חיים ילין: ברושי, אני לא מפריע לך אף פעם.
איתן ברושי: כמעט.
חיים ילין: לא מפריע לך אף פעם.
חיים ילין: אם אתה רוצה, אני אתחיל להפריע לך, תראה מה זה להפריע.
חיים ילין: האפשרות שקיימת היא להעביר הכול לכלכלה, ושם לפצל.
חיים ילין: וגם לא ועדת הכספים, הרי כל הדיונים על החקלאות היום מתקיימים שם.
חיים ילין: יש גם צבר דיונים שצריכים להתקיים גם - - - והאוצר לא מבין את זה.
חיים ילין: האוצר לא מבין שאם אנחנו, החקלאים, לא מסוגלים לצרוך את המים האלה, של הטיפול השניוני והשלישוני, לחקלאות, אין כלום.
חיים ילין: אף אחד לא יטפל בביוב העירוני.
חיים ילין: גם על זה יש 300 מיליון שקל שמשלמים.
חיים ילין: יש מה שנקרא: היטל, ומשלמים.
חיים ילין: את הכסף הזה לוקחים בשביל להוריד את מחירי המים.
חיים ילין: אז מצוין, זאת אומרת, כולם תורמים להורדת - - -
דוד ביטן: לא, לפי החוק הזה מוכרים את המים ל"מקורות", ואחר-כך היא מוכרת אותו חזרה.
דוד ביטן: אז מה הסיסמה הזאת?
דוד ביטן: אתם רוצים להלאים את המים בישראל, את כל התאגידים, הכול יולאם.
דוד ביטן: אז עם כל הכבוד לדרעי, שהוא רוצה להפחית את המחיר ואתם מנצלים את העניין הזה, יש את זה בהסכם הקואליציוני שכחלון, עם כל הכבוד, יעמוד בהסכם הקואליציוני, בלי משחקים ובלי קשקושים.
חיים ילין: על כל החלטה שלכם אתם לוקחים ורוכבים על גל מסוים ומתנפלים גם על החקלאים ועל החקלאות.
דוד ביטן: אני רוצה לפצל את החוק במליאה, שהנושא של המים הביתי, ההוזלה שלהם, על-פי ההסכם הקואליציוני יבוא בחוק בנפרד.
דוד ביטן: והנושא השני, אנחנו נראה מה נעשה איתו.
איתן ברושי: דוד, אני מוכן לקבל את מה שאתה אומר.
<ארבל אסטרחן: תסתכל איך זה נראה.
<ארבל אסטרחן: דוד, זה לא שיש לך סעיף על הוזלת מים.
חיים ילין: לא, אין פה סעיף על הוזלת מים.
חיים ילין: זאת בדיוק הנקודה.
דוד ביטן: איפה ההוזלה?
<ארבל אסטרחן: לא יודעת, אבל זה לא שיש - - -
<שירה ברגמן: הרעיון הוא שהחוק הזה הוא מה שמאפשר לנו להעביר את ה-300 מיליון שקלים שנגבים בימינו לקופת האוצר, לתוך משק המים, כדי להוזיל את התעריף למשקי הבית.
<שירה ברגמן: אני לא חושבת שעד כאן יש ויכוח - - -
דוד ביטן: קודם כל, היה הסכם עם השלטון מהקומי לגבי הקרן.
דוד ביטן: הייתם צריכים להוזיל את המים ממילא.
דוד ביטן: אני לא מבין את כל הסיפור הזה.
דוד ביטן: מה, אין הסכמים אתכם?
דוד ביטן: מה, זה אוויר מה שמסכמים אתכם?
חיים ילין: אני אגיד לך – יש קרן הניכיון ויש קרן לשימור.
חיים ילין: בסוף אתם תיקחו את כל הכספים מהקרנות האלה, כי בעצם האוצר - - -
<שירה ברגמן: להיפך, להיפך.
<שירה ברגמן: האוצר מנסה – זה באמת אירוע חד-פעמי – להוציא כסף מהכנסות המדינה ולהכניס את זה למשק הבית כדי לאפשר הורדה של 14.5%.
<שירה ברגמן: זה מהלך נדיר שהחוק הזה הוא פשוט הפלטפורמה החוקית כדי - - -
חיים ילין: לא, זה לא נדיר.
חיים ילין: את לא מטפלת בזה, אבל בקרן הניכיון, העלימו משם מיליארד שקל ושמו את זה איפה שהם רוצים.
חיים ילין: הכסף הוא לא צבוע.
חיים ילין: את לא לוקחת את זה להוזלת המים.
חיים ילין: אני רוצה להסביר לך, את לוקחת ממקום אחר, לתת משהו אחר, ואת זה לשם.
<שירה ברגמן: לא, אנחנו לוקחים מהמדינה - - -
חיים ילין: הבלו של הדלק, כולו 100% הולך לדרכים?
חיים ילין: מה פתאום?
חיים ילין: !
<שירה ברגמן: לא, ברור.
<שירה ברגמן: זה - - - הכנסות המדינה, אתה צודק.
<שירה ברגמן: אבל כאן מחליטים להעביר את זה מהכנסות המדינה לתוך משק המים.
חיים ילין: תקשיבי, אני מתווכח רק עם פוליטיקאים.
חיים ילין: לא עם פקידים.
חיים ילין: אני מאוד מכבד את העבודה שלך - - -
דוד ביטן: אנחנו נראים אולי מטומטמים.
דוד ביטן: אנחנו לא מטומטמים.
<שירה ברגמן: חלילה - - -
דוד ביטן: תקשיבי, אנחנו חושבים שאתם עושים פה תרגיל בכל המובנים.
דוד ביטן: מנצלים את הנושא הזה של הפחתת המים כדי לעשות דברים שזה בחלום התשיעי שלכם, אף חבר כנסת לא היה מאשר לכם.
דוד ביטן: אז מספיק עם זה.
דוד ביטן: ולנו נמאסו התרגילים האלה.
דוד ביטן: ואני אמרתי לדרעי, שעם כל הכבוד להפחתת מים אנחנו לא נוכל לאפשר את הרפורמה הזאת שהיא רפורמה שבעצם מלאימה את משק המים.
דוד ביטן: זה תמיד מה שרציתם.
דוד ביטן: אז במקום לבטל את התאגידים, עכשיו התאגידים הולכים להיות חלק - - - מה העניין הזה?
איתן ברושי: פתאום מקדשים מונופול.
<שירה ברגמן: ממתי האוצר מנסה להלאים?
<שירה ברגמן: זה לא העניין.
<שירה ברגמן: "מקורות" כאן היא אך ורק - - -
חיים ילין: דרך אגב, אני לא מדבר על המים של התעשייה בכלל כי גם החקלאות מחוברים לתעשייה דרך המים האלה.
איילת נחמיאס ורבין: יש ביניהם קשר גורדי.
חיים ילין: כולנו רוצים.
חיים ילין: כולנו רוצים להוריד את המחירים לצרכן הרי כולנו צרכנים.
איתן ברושי: אבל מותר לו לפצל.
איילת נחמיאס ורבין: איתן, מה הבעיה עם ועדת הכלכלה?
איתן ברושי: אני לא נגד הכלכלה.
חיים ילין: נו, אז תעזוב את זה.
איילת נחמיאס ורבין: אבל אין היגיון בפיצול.
איתן ברושי: את לא מקשיבה למה שאני מדבר איתך.
איילת נחמיאס ורבין: אני שמעתי.
איתן ברושי: מה זה, אין היגיון?
איתן ברושי: התנאי זה הפיצול.
דוד ביטן: אם אני מעביר לוועדת הכלכלה אני לא מפצל.
דוד ביטן: אני עושה דיון.
איתן ברושי: לא משנה, אבל שם יפצלו.
דוד ביטן: לא בטוח, לא בטוח.
איתן ברושי: אין אפשרות אחרת.
דוד ביטן: בכל מקרה, להעביר לוועדת הכספים זה לא נשמע לי.
דוד ביטן: או הכלכלה או הפנים.
חיים ילין: הכלכלה.
חיים ילין: לא הפנים.
חיים ילין: הפנים לא מטפלים.
דוד ביטן: את יכולה להגיד לי איפה הפחתת המים בחוק?
דוד ביטן: איפה הפחתת המים?
דוד ביטן: בואי תראי לי.
<שירה ברגמן: הפחתת המים היא נגזרת של העובדה שאנחנו גורמים לכך - - -
דוד ביטן: אז אין את זה בחוק?
דוד ביטן: אולי מחר שר האוצר יחליט לא להפחית.
<שירה ברגמן: לא, יש פה - - - של מועצת רשות המים, כי אם החוק הזה עובר 11.5% - - -
דוד ביטן: אבל זה לא חוק.
דוד ביטן: בתחבורה הציבורית עשינו חוק, נכון?
דוד ביטן: למה זה לא בחוק פה?
<שירה ברגמן: חברים, כאן יש פלטפורמה המאפשרת לנו - - -
דוד ביטן: לא, לא, עזבי.
דוד ביטן: אנחנו רוצים חוק פשוט, כמו שהיה בזה - - -
<שירה ברגמן: אני אשמח להסביר.
<שירה ברגמן: במקום שההיטלים נגבים לתוך קופת המדינה כמו שהם נגבים היום, החוק הזה מאפשר את הגבייה ישירות לתוך, כאן ספציפית, "מקורות", כדי שיהיה אפשר להוריד את התעריף.
דוד ביטן: בסדר, ואם לא יורידו?
<שירה ברגמן: לא, החוק הזה הוא המנגנון.
דוד ביטן: מנגנון, אבל אני לא יודע אם כן יורידו או לא יורידו.
<שירה ברגמן: ההחלטה של מועצת רשות המים, היא המועצה המוסמכת לתעריפים, כבר קיימת.
דוד ביטן: ואם היא תשנה מחר את ההחלטה?
דוד ביטן: מי מבטיח לי?
דוד ביטן: אבל מי מבטיח לי שהיא לא תשנה?
איתן ברושי: שירה, מחיר המים יעלה ברמות לא סבירות באיזורים מסוימים.
איתן ברושי: מחיר המים ישתנה באיזורים שלמים, בחקלאות.
דוד ביטן: טוב, בחקלאות הוא נמוך מדי.
איתן ברושי: אבל זה דיון אחר.
<ארבל אסטרחן: בחוק הזה אין מה לפצל בכלל.
דוד ביטן: אז מה יש לי לפצל?
דוד ביטן: אין לי מה לפצל באמת.
דוד ביטן: בכלל המים לא רשומים פה.
<שירה ברגמן: אני שבה ואומרת, לפצל זה מאוד בעייתי מכיוון ששני המשקים כרוכים אחד בשני בתוך המנגנון.
<שירה ברגמן: לפצל זה בלתי אפשרי.
איתן ברושי: בדיוק מה שהם עשו, את הלינקג' הזה.
איתן ברושי: אריק שרון, שאתמול ציינו שנתיים למותו, היה אומר על זה: מוליכים את החקלאים ל"קורלס".
איתן ברושי: והמילה אצלו זה ה"קורלס".
איתן ברושי: מה זה ה"קורלס"?
איתן ברושי: לאן שלוקחים את העגלים לשחיטה, אז הצינורות האלה.
איתן ברושי: ככה אריק היה אומר.
איתן ברושי: אתם לוקחים אותנו ל"קורלס".
<שירה ברגמן: אנחנו אמרנו בצורה ברורה שבמהלך הדיונים אנחנו נדון גם - - -
איתן ברושי: מאה אחוז.
איתן ברושי: תמשיכו ככה.
איתן ברושי: מזל שיש לנו סגן ראש עיר מראשון-לציון ששומר על החקלאים.
איתן ברושי: זה המזל.
איתן ברושי: הצלחתם לעשות לנו ברית עם - - -
חיים ילין: כל מפעל השפד"ן נמצא אצלו.
דוד ביטן: אבל אין את זה בחוק.
דוד ביטן: זה מצחיק שבחוק אין את זה, רק בהחלטת מועצה.
דוד ביטן: ומחר ישנו, אז מה אני אגיד?
דוד ביטן: יבוא שר אוצר אחר וישנה, אז מה עשינו פה?
דוד ביטן: גם הלאמתם וגם אין הנחה.
<שירה ברגמן: זה לא שר אוצר.
<שירה ברגמן: שר אוצר, אין לו סמכות על - - - שר אוצר לא יכול להורות למועצה - - -
חיים ילין: שירה, אני אספר לך סיפור.
חיים ילין: ב-82' עשו את השפד"ן - - -
דוד ביטן: אז מי? שר המים?
<שירה ברגמן: זה גוף עצמאי.
דוד ביטן: אז מחר הם יעלו כי זה גוף עצמאי, אז מה יהיה בדיוק?
דוד ביטן: זה לא כתוב בחוק.
איתן ברושי: המקום היחיד שיש כסף זה ועדת הכספים.
איתן ברושי: הרי החוק הזה יעלה גם כסף, פיצויים - - -
חיים ילין: לא, הם לוקחים - - -
איתן ברושי: טוב, לנו לא בוער.
איתן ברושי: אפשר גם בעוד חודש להחליט.
דוד ביטן: יש לחץ של שר, יש לי לחץ של דרעי.
איתן ברושי: דרעי, הוא חזר לעניינים?
דוד ביטן: לא, זה חוק שהוא בעצם יזם אותו.
איתן ברושי: בחיים לא התפללנו שזה מה שיקרה עם התפילות שלנו.
חיים ילין: אני מציע חקיקה חדשה שעודפי הבלו של הדלק ילכו להוזלת המים.
דוד ביטן: שנהיה תלויים בפקיד שהוא יחליט מה שהוא רוצה.
<שירה ברגמן: זו הדרך - - - בחוק בצורה שעולה בקנה אחד - - -
חיים ילין: רגע, אז מה ההחלטה?
דוד ביטן: אין החלטה.
חיים ילין: ותצביע לבד?
דוד ביטן: לא, היום אין כבר.
דוד ביטן: בקשת הממשלה להקדמת הדיון בהצעת חוק לתיקון פקודת מס הכנסה (מס' 224), התשע"ו-2016, לפני הקריאה ראשונה.
דוד ביטן: משרד האוצר, בבקשה, מה הבקשה?
דוד ביטן: באיזה נושא החוק הזה?
<ישי פרלמן: אנחנו רוצים להחיל את חוק עידוד השקעות הון.
דוד ביטן: בעד הבקשה – פה-אחד
דוד ביטן: הבקשה התקבלה פה-אחד.
דוד ביטן: בקשת יושב-ראש ועדת העבודה, הרווחה והבריאות למיזוג הצעות החוק הבאות: - הצ"ח הביטוח הלאומי (תיקון מס' 176), התשע"ו-2016 (מ/1028) - הצ"ח הביטוח הלאומי (תיקון – מענק פטירה בעד ילד נכה שנפטר), התשע"ו-2016
דוד ביטן: בקשת יושב-ראש ועדת העבודה, הרווחה והבריאות למיזוג הצעות החוק הבאות:
דוד ביטן: הצעת חוק הביטוח הלאומי (תיקון מס' 176), התשע"ו-2016 והצעת חוק הביטוח הלאומי (תיקון – מענק פטירה בעד ילד נכה שנפטר), התשע"ו-2016.
שולי מועלם-רפאלי: הראשונה זאת הצעת חוק שלי ושל איילת.
דוד ביטן: בעד המיזוג – פה-אחד
דוד ביטן: המיזוג אושר פה-אחד.
רועי פולקמן: אני פותח את הישיבה.
רועי פולקמן: על סדר-היום: רביזיה של חברת הכנסת מרב מיכאלי על החלטה בעניין בקשת הממשלה להקדמת הדיון בהצעת חוק, לפני קריאה ראשונה.
רועי פולקמן: היועצת המשפטית בדרכה לכאן, כמו שביקשת.
רועי פולקמן: בבקשה תנמקי.
מרב מיכאלי: תודה רבה ליושב ראש הזמני.
מרב מיכאלי: קודם כל אני רוצה להגיד שהאופן שבו התקבל הפטור בישיבה הקודמת היה בלתי ראוי בעליל.
מרב מיכאלי: כמו שאמרת – אתה רוצה שישי יאמר מילה על החוק.
מרב מיכאלי: קודם הוא בקושי אמר מילה על החוק ואי-אפשר היה להבין ממנו מה החוק.
מרב מיכאלי: שנית.
מרב מיכאלי: עניינית, עם כל הכבוד - - -
רועי פולקמן: זה לפני קריאה ראשונה.
רועי פולקמן: יהיה מן הסתם לדבר על כל הפרטים של החוק.
רועי פולקמן: אפשר להתנגד, לתקן, לראות איפה יש בעיות.
מרב מיכאלי: מאה אחוז, זה בדיוק העניין.
מרב מיכאלי: בשביל זה נועדה ההנחה מראש.
מרב מיכאלי: בלאו הכי אנחנו בשבוע האחרון של הכנסת.
מרב מיכאלי: זה לא שהחוק יעבור.
מרב מיכאלי: הוא לא יעבור לפני הכנס הבא והוועדות לא הולכות להתכנס ולעבוד עליו באופן מיוחד.
מרב מיכאלי: פטור מחובת הנחה נועד למצב של דחיפות.
מרב מיכאלי: אין שום דחיפות להעביר את החוק הזה.
מרב מיכאלי: זה מצב שמאז 1967 מדינת ישראל ויחסיה עם השטחים נמשכים ואין שום דחיפות להכין את החוק הזה.
מרב מיכאלי: כאמור, הוא גם לא יעבור בלאו הכי.
רועי פולקמן: הוועדות יכולות לדון בו גם בפגרה.
מרב מיכאלי: אבל הוועדות לא יתכנסו, יש פסח.
שולי מועלם-רפאלי: יש 8 פגישות לוועדה.
רועי פולקמן: דובר על זה שיהיו דיונים בפגרה.
רועי פולקמן: לדברי שאלת הדחיפות תכף ננמק.
מרב מיכאלי: דחוף זה לא.
מרב מיכאלי: זה ממש לא מהדברים הדחופים.
מרב מיכאלי: סדר היום עמוס בצורה בלתי רגילה, כפי שוודאי ראית בעצמך.
מרב מיכאלי: שנית, אין סיבה.
מרב מיכאלי: מה שלא לדחוף אין סיבה לתת לו פטור ולא לתת לאנשים לדעת על מה בכלל מצביעים.
רועי פולקמן: אני אעיר רק הערה אחת על העניין של הדחיפות כי אני יודע שהדבר הזה מתגלגל כבר שבועות ולדעתי גם חודשים - -
מרב מיכאלי: יש הרבה דברים שמתגלגלים שבועות וחודשים.
רועי פולקמן: - - בתהליכי הבירוקרטיה לקראת ההנחה.
מרב מיכאלי: זה שהממשלה עובדת בצורה לא פרודוקטיבית, מה אני יכולה לעשות?
מרב מיכאלי: אבל הכנסת לא יכולה לשלם את המחיר וכמובן גם לא הציבור מכיוון שמן הראוי שחוקים יונחו כמו שצריך.
מרב מיכאלי: אם היית אומר שפוקעת הוראת שעה או שיש הסכמים בינלאומיים שחייבים לעמוד בהם, כל מיני סיבות שאליהן כבר נדרשנו במספרים לא סבירים, אז בסדר.
מרב מיכאלי: אבל זה ממש רחוק מלהיות המקרה.
רועי פולקמן: שי תוכל להסביר את עיקרי החוק כי הוא די פשוט.
מרב מיכאלי: כן, בוא תסביר את עיקרי החוק.
רועי פולקמן: תתייחס לעניין הדחיפות.
רועי פולקמן: מה קרה שהוא דווקא עכשיו מגיע לבקשה לפטור מחובת הנחה.
<ישי פרלמן: אני מרשות המיסים.
<ישי פרלמן: החוק באמת פשוט.
<ישי פרלמן: חוק עידוד השקעות הון וחוק עידוד חקלאות למפעלים שנמצאים בישראל.
<ישי פרלמן: כיום לפי נוסח החוק ההטבות האלה לא ניתנות למפעלים שלא נמצאים בישראל, ובכלל זאת מפעלים שנמצאים באזור.
<ישי פרלמן: חוץ מזה, יש מענקים מנהליים שניתנים על-ידי משרד הכלכלה, שהם דומים במתכונתם למענקים הניתנים מכוח חוק עידוד השקעות הון, אבל הממשלה לא יכולה לתת הטבות מס דומות מכיוון שהטבות מס צריכות להיות כתובות בחוק.